ભાજપના તાજેતરના લક્ષ્યાંકોમાં હ્યુમન રાઇટ એક્ટિવિસ્ટો, હરીફ રાજકીય પક્ષો અને સરકાર વિરુદ્ધ ઉભા થઈ રહેલા દલિત અત્યાચારો છે. ડાબેરી વિદ્યાર્થી પાંખોની રાજનીતિને બેઆબરૂ કર્યા પછી ભાજપનું બીજું લક્ષ્ય ભાજપના મજબુત વિરોધી ટીકાકાર ડાબેરી નાગરિક સંગઠનો હોય એમ લાગે છે. ભીમા કોરેગાંવ એ તો એક બહાનું છે, હકીકતમાં પાંચ આરોપમાંથી ચારનો ભીમા કોરેગાંવની ઘટના સાથે કોઈ સંબંધ નથી. કથિત હત્યાના પ્લોટની વિગતો સાથેના પત્રમાં "પુરાવા"ને ફંફોસવા ખેદજનક છે. આટલું પુરતુ નહોતું તે ભાજપે એક ડગલું આગળ વધીને ભાજપની વર્તમાન દુર્દશામાં જવાબદાર વિપક્ષોના ગઠબંધનની ભુમિકા હોઈ, ભાજપે વિપક્ષ દ્વારા "માઓવાદીઓ"નો સરકાર વિરુદ્ધ ઉપયોગ કરાઈ રહ્યો હોવાનું કહ્યું. નાણા પ્રધાન અરુણ જેટલીએ તો "એક્ટિવિસ્ટોના નકાબ"માં ભૂગર્ભ ચળવળની "હાફ માઓઇસ્ટ (અડધા માઓવાદીઓ)"ની નવી શ્રેણીની કલ્પના રજુ કરી છે. નાણાપ્રધાન લોકશાહીને સમર્થન આપવાની વાત કરે છે પરંતુ દેખીતી રીતે તો તેની ઉપેક્ષા કરે છે. અનલોફૂલ એક્ટિવિટિઝ (પ્રિવેન્શન) એક્ટ, 1967 હેઠળ આ અન્યાયી ધરપકડનો હેતું પણ સરકાર વિરુદ્ધની દલિત/આમ્બેડવાદી બૌદ્ધિકો અને નેતાઓની અગ્રણી ઝુંબેશોને ડરાવવાનો છે.